Rune Nordby

Rune Nordby (født 10. oktober 1971) er en norsk sorenskriver og tidligere fotballdommer fra Oslo.

Nordby var hoveddommer i 104 kamper i 1. divisjon for herrer mellom 1998 og 2007. Hans siste kamp var HamKam mot Hønefoss (2–0) 24. juni 2007. Etter karrieren har han vært kampdelegat for Norges Fotballforbund, herunder på cupfinalen mellom Bodø/Glimt og Molde (0–1) i 2023. Nordby representerer Tveita Idrettslag.

Nordby er utdannet jurist. I april 2021 ble han sorenskriver i nyopprettede Follo og Nordre Østfold tingrett.

 Referanser 

Kategori:Norske fotballdommere
Kategori:Fødsler i 1971